1. Upute o uzorkovanju za pacijente i liječnike

* PCR (polymerase chain reaction) najosjetljivija je metoda dijagnostike koja molekularnim metodama detekcije identificira tražene mikroorganizme
* PCR dijagnostika može se raditi samo s originalnim transportnim podlogama i brisevima koji se podižu u mikrobiološkom laboratoriju
* Nikako ne koristiti ( improvizirati ) pamučni bris ili bris s drvenom drškom jer to može prouzročiti inhibiciju PCR reakcije i invalidan rezultat !
* Uzorci : ŽENE – bris cerviksa, uretre i konjunktive

MUŠKARCI - prvi mlaz prvog jutarnjeg urina ( preporučamo upravo taj uzorak za muškarce jer ima istu osjetljivost kao i bris a puno je ugodniji za pacijenta ), bris uretre, ejakulat ( nije preporučljiv uzorak jer može dati inhibiciju ) , bris konjunktive

1. BRIS CERVIKSA

- običnim brisom odstraniti sluz s egzocerviksa i baciti ga, zatim brisom iz kompleta čvrsto obrisati cerviks rotirajući nekoliko puta te bris vratiti u epruvetu s transportnim medijem. Prelomiti ga na predviđenom mjestu preko ruba i ostaviti bris u epruveti koja se čvrsto zatvori da ništa ne bi iscurilo.

1. BRIS URETRE

- bris uvesti u uretru i čvrsto obrisati sluznicu rotirajući nekoliko puta. Nakon toga vratiti bris u medij, prelomiti ga na rubu epruvete te ostaviti bris u epruveti i čvrsto je zatvoriti

3. URIN – PRVI MLAZ prvog jutarnjeg urina, uzeti 15-20 ml u sterilnu posudicu/epruvetu iz ljekarne ili našeg laboratorija

4. EJAKULAT – u sterilnu posudicu iz ljekarne ili našeg laboratorija, apstinirati od seksualnog odnosa par dana prije davanja uzorka. Zamotati posudicu u tamni papir i dostaviti u laboratorij što prije

5. BRIS KONJUNKTIVE – originalnim brisom iz kompleta za PCR čvrsto obrisati konjunktivu rotirajućim pokretima

Za sve uzorke najidealnije je da odmah nakon uzorkovanja budu dostavljeni u laboratorij.

Ukoliko to nije moguće, uzorke briseva cerviksa i uretre pohraniti u hladnjaku i dostaviti unutar 48-72 sata.

Rezultati pretrage za 7-10 dana.